Diari Oficial de la Generalitat Valenciana


Sumari del DOGV 8837, del 17-06-2020 (2020/4519)

RESOLUCIÓ de 13 de juny de 2020, de la Vicepresidència i Conselleria d'Igualtat i Polítiques Inclusives, per la qual s'amplia el termini màxim per a dictar i publicar la resolució d'adjudicació de sis beques, previstes en la Resolució de 20 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8837

Data del DOGV
:   17-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4519


Data del document
:   13-06-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de juny de 2020, de la Vicepresidència i Conselleria d'Igualtat i Polítiques Inclusives, per la qual s'amplia el termini màxim per a dictar i publicar la resolució d'adjudicació de sis beques, previstes en la Resolució de 20 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius. [2020/4519]  
  
Mitjançant l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social (DOGV 8173, 20.11.207), havent-se convocat per Resolució de 20 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8706, 27.12.2020), la concessió de sis beques per a la realització de pràctiques professionals en la Direcció General d'Acció Comunitària i Barris Inclusius.  
D'acord amb el resolc tretze de la Resolució de 20 de desembre de 2019, el termini màxim per a dictar i publicar la resolució serà de tres mesos, a comptar des de la data de publicació de la convocatòria.  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisis sanitària ocasionada per la Covid-19, en la seua disposició addicional tercera va disposar la suspensió de termes i la interrupció de terminis per a la tramitació dels procediments de les entitats del sector públic. El Reial decret 537/2020, de 22 de maig, pel qual es prorroga l'estat d'alarma va derogar la disposició addicional tercera citada amb efectes 1 de juny, i es va produir l'aixecament de suspensió dels terminis administratius des d'aqueixa data.  
  
Com a conseqüència del temps transcorregut des de la realització de les entrevistes fins hui, cal contactar de nou amb totes les persones aspirants que es van presentar a les entrevistes, amb la finalitat de comprovar que encara segueixen interessades en el gaudi de la beca; per això, es considera necessària l'ampliació del termini per a resoldre el procediment pel qual es concedeixen sis beques per a la realització de pràctiques professionals en la Direcció General d'Acció Comunitària i Barris Inclusius.  
En virtut del que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, a proposta de la directora general d'Acció Comunitària i Barris Inclusius, resolc:  
  
Primer  
Ampliar el termini per a dictar i publicar la concessió de sis beques per a la realització de pràctiques professionals en la Direcció General d'Acció Comunitària i Barris Inclusius, fins al 31 de juliol de 2020.  
  
Segon  
La present resolució entra en vigor l'endemà de la publicació en el Diari Oficial de la Generalitat Valenciana.  
  
Contra la present resolució no podrà interposar-se cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de juny de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.